
Anexa nr. 2 la Hotărârea nr. .............../2026


DESCRIEREA SUMARĂ A INVESTIȚIEI ȘI 
PRINCIPALII INDICATORI TEHNICO-ECONOMICI
ai obiectivului de investiții „Centrul Regional Clujana Innovation Hub – Reabilitare, refațadizare, modernizare – Corp C1, amenajări peisagere și organizare de șantier” – faza Studiu de prefezabilitate


	Investitor:
	UAT Județul Cluj prin Consiliul Județean Cluj
Calea Dorobanților nr. 106, 400609, Cluj-Napoca

	Beneficiarul investiției:
	Parteneriatul dintre UAT Județul Cluj și Fundația INNOCORE (lider de parteneriat)
Fundația INNOCORE: str. Donath nr. 53A, Cluj-Napoca

	Amplasament: 
	România, Regiunea Nord-Vest, Județul Cluj, municipiul Cluj-Napoca, Piața 1 Mai nr. 4-5, ansamblul Clujana – CF nr. 254071 și CF nr. 253926 Cluj-Napoca

	Proiectant general:
	S.C. ATELIERCETREI S.R.L.
Str. Albert Einstein nr. 15, ap. 4, Cluj-Napoca, office@ateliercetrei.com



Descrierea sumară a investiției:

Investiția se realizează pe imobilele proprietatea Județului Cluj situate în municipiul Cluj-Napoca, Piața 1 Mai nr. 4-5, respectiv corpul C1 și terenurile înscrise în CF nr. 254071 și CF nr. 253926 Cluj-Napoca, în suprafață totală de 3.179 mp.
Investiția vizează consolidarea, reabilitarea și reconversia corpului C1 al fostei platforme industriale Clujana pentru realizarea unei infrastructuri regionale de cercetare aplicată, prototipare, fabricație digitală, testare și transfer tehnologic, împreună cu amenajarea distinctă a componentei de arhivă a Județului Cluj.
Astfel, realizarea acestui obiectiv presupune, în principal, următoarele lucrări:
· consolidarea structurii, cu atingerea clasei de risc seismic RsIV după consolidare;
· reabilitarea anvelopei și refațadizarea clădirii, inclusiv realizarea unui nivel retras la acoperiș;
· refacerea instalațiilor și echiparea spațiilor cu utilaje, echipamente tehnologice și dotări;
· amenajări exterioare și peisagere, accesuri și organizare de șantier.
În clădire se vor amenaja următoarele componente funcționale:
· spațiile hubului de inovare (cca. 3.536 mp suprafață utilă);
· componenta de arhivă a Județului Cluj (cca. 1.942 mp suprafață utilă), organizată distinct, cu acces controlat;
· spații tehnice, administrative, logistice, de depozitare și circulații.




I. Indicatori tehnici:
[bookmark: _Hlk213752554]
Funcțiunea: centru de inovare și arhivă
· regim de înălțime = S parțial+P+2E+Er 
· [bookmark: _Hlk213752578]suprafața construită =  1.974,00 mp 
· suprafața construită desfășurată =  6.123,70 mp
· suprafața utilă totală = 5.478,00 mp, din care hub 3.536,00 mp și arhivă 1.942,00 mp
· amenajări exterioare = 1.253,00 mp, din care spațiu verde 437,00 mp
· P.O.T. propus = 62,1%
· C.U.T. propus = 1,9
· efectiv maxim simultan = 350 persoane
· clasa de risc seismic = RsIV (după consolidare)

II. Indicatori economici:

Finanțarea investiției: Finanțarea obiectivului de investiții se face din fonduri externe nerambursabile prin Programul Regional Nord-Vest 2021-2027 (FEDR și buget de stat), din bugetul propriu al Județului Cluj și din resursele Fundației INNOCORE, potrivit Acordului de parteneriat.

Valoarea totală a investiției: 158.037.742,53 lei (TVA inclus), din care:
C+M: 56.251.996,28 lei (TVA inclus)
Cheltuieli eligibile: 129.153.123,18 lei (TVA inclus)
Cheltuieli neeligibile: 28.884.619,34 lei (TVA inclus),  cheltuielile ce revin Județului Cluj în cuantum de 21.026.828,70 lei (TVA inclus), vor fi asigurate din bugetul propriu al Județului Cluj.


Durata de implementare a proiectului: până la 31.12.2029, conform Ghidului solicitantului; duratele de proiectare, execuție și echipare se vor fundamenta în etapa DALI.
Durata de viață proiectată a structurii după intervenție: minimum 50 de ani.

